钦定古今图书集成/理学汇编/经籍典/第121卷 > 欧阳修崇文总目叙释 > 《书经类序》
## 钦定古今图书集成/理学汇编/经籍典/第121卷 > 欧阳修崇文总目叙释 > 《书经类序》

书，原于号令，而本之史官。孔子删为百篇，断尧讫秦序其作意。遭秦之故，孔子末，孙惠与济南伏胜各藏
其本于家。楚汉之际，胜失其所藏，但口以传授。胜既
耄昏，乃缪合二十四篇为二十九。欧阳、夏侯之徒皆
学之，写以汉氏文字，号《今文尚书》。至武帝时，孔惠之
书始出屋壁，百篇皆在，而半已磨灭，又皆科斗文字。
惠孙安国以隶古定之，得五十八篇，为之作传，号《古
文尚书》。至陈隋之间，伏生之学废绝，而孔传独行。先
是，孔传亡其《舜典》，东晋梅赜乃以王肃所注伏生《舜
典》足其篇。至唐孝明不喜隶古，始更以今文行于世。